JohanHeinsen/ENO huggingface dataset:
Aalborg Stiftstidende, 1828-11-27
Grækenland. En Pariser=Beretning af 11te November omtaler den Forlegenhed hvori de græske Anliggender sætte det franske Cabinet, og paastaaer, at Cabinettet er tilbøielig til at benytte de faste Pladses Overgivelse, som en Grund til de franske Troppers Tilbagekaldning fra Morea, ved hvilken Forholdsregel Forlegenheden paa den ene Side hævedes, og de store Udgifter, Expeditionen medtager, paa den anden Side standsedes. Dog skulle i selve Ministeriet Menningerne, herom være deelte. Finantsministeren er meget naturlig blandt dem der stemme for Tilbagekaldningen, og den engelske Gesandt understøtter de, der have Finantsministerens Anskuelse af Sagen; den russiske Gesandt, Grev Pozzo di Borgo derimod, arbeider imod dette Partie. Han paastaaer, hedder det i Beretningen, at Troppernes Tilbagekaldning vilde forraade stor Frygtsomhed; de Franske vilde da have gjort en ligesaa bekostelig, som aldeles unyttig og virkningsløs Spadseergang; de vilde, naar de ikke lode Tropperne forblive paa Morea, give Afkald paa alle de Fordele, deres Expedition, efter den Vending Begivenhederne kunne tage, sildigere gav dem Krav paa. Uden at indrømme, at Frankring for den Haandrækning det omsider har skjænket det lidende Grækenland, bør attraa nogensomhelst Fordeel, hvorved jo dets Opofrelser i denne Anledning vilde tabe deres Glands, og uden at nægte, at de endelige Følger af dets væbnede Mellemkomst ikke let lade sig forudberegne, er det dog en iønnefaldende Sandhed, at Grækenland, om det i dets nærværende forsvarsløse, afkræftede og kun halv organiserede Forfatning, overlodes til sig selv, kun skulde have vundet lidet ved dets øieblikkelige Befrielse. Heller ikke synes det i Hensyn til de Beretninger, man har andenstedsfra, at den franske Expedition har et saa indskrænsket Formaal, thi Breve, fra Otranto fortælle, at Admiral de Rigny har sendt nye Stridskræfter til Vandene ved Patras, og at man talte om Landtroppers Jndskibning til Ægina. Heraf vilde man i Otranto slutte, at de Franske ikke vilde nøies med at have besat Fæstningerne paa Morea; men at de meget mere ogsaa agtede at befrie Livadien. Man troede, hedder det, at den tyrkiske Besætning af Athen først vil blive opfordret til at rømme Akropolis, og at det ærefulde Hverv, at fravriste Barbarerne de skjønne Kunsters og Videnskabers, ligesom al europæisk Culturs Vugge, Attikas classiske Jordbund, skal være forbeholdt General Schneider. Generalens Division vilde til den Ende fra Patras indskibe sig til Korinth, og over Jsthmus rykke imod Athen. Det nye Grækenlands Grændser, syntes saaledes af de forbundne Magter at være difinitiv bestemt, og kom foruden Morea til at indslutte en Deel af Fastlandet. Nogle af Moreas Fæstninger skulde, hed det, overgives Grækerne.
Aalborg Stiftstidende, 1828-11-27
Portugal. En Beretning fra Lissabon af 1ste November leverer et af General-Politi=Jntendanten udstædt Edict, i Medfør af hvilket Den, der angiver Personer i hvis Værge oprørske Papirer forefindes, nyder fra 50000 til 100000 Reis, som Belønning. Denne Bekjendtgjørelse har vakt almindelig Skræk, saasom nu Jngen kan være sikker for sine egne Tjenestefolk og Huusbeboere. Saameget mærkeligere er det, hedder det, at endnu intet Angiveri har fundet Sted, og at man desuagtet har funden Proclamationer opslaaede i selve Palladset Necessidades. Alle Palladsets Skildvagter ere ifølge deraf arresterede og skulle stilles for en Krigsret. Hoftidenden fortæller at Hs. Majestæt D. Miguel paa sin Fødselsdag holdt stort (?) Hærskue, og var overvættes glad over Troppernes Holdning og Disciplin. Overalt - hedder det fremdeles - blev Hans Majestæt paa denne første Fødselsfest efter hans Tronbestigelse af en umaadelig Folkemængde modtagen med den lydelige ste Jubel. J Virkeligheden, siger Tieferenten, forholdt det sig langt anderledes. Gaderne vare tomme og Jlluminationen høist sparsom. Jnfanterie- og Cavallerie-Afdelinger dannede Spaliere paa Veien til Skuespilhuset, og hvor to Personer stode sammen bleve de drevne fra hinanden. Parterret og Galleriet var besat med kongelige Frivillige, og i Logerne saae man kun Adelige J høi Grad skal det have æreret D. Miguel, at den franske Escadre undlod al Salutering, hvorimod man, for ikke at klatte med det, hilste den franske Consul med nogle Skud Jidet han, efter at have aflagt et officielt Besøg, forlod Escadren. Conseilet, som Prindsen i den Anledning sammenkaldte, skal dog have raadt ham ingen fyldestgjørelse at paastaae, forinden Frankrig har erkjendt hans Kongetitel. Aresteringerne vedvare, især i Provindserne. Da en Arrestforvarer, der alt bevogtede 2300 Fanger, af Mangel paa Plads, vægrede sig ved at modtage 50 nye Slagtofre, svarte Politiagenten: Giør Jntet til Sagen - dyng dem paa hinanden, at de kunne qvæles; ved saadanne Døgenigter gaaer intet Godt tabt." Dette skeete da ogsaa, Mærkeligt er det, at man atter har vovet at arrestere en Englænder. Han hedder Barker. Guerillerne forholde sig for Øieblikket rolige - ventelig for at organisere sig desbedre - og D. Miguel har ikke saamegen Tillid til sine Tropper, at han tør angribe dem.
Aalborg Stiftstidende, 1828-11-27
Blandinger. Hans franske Majestæt, har afsendt 2 Commissairer til Ægypten for at løskjøbe saamange græske Slaver, som muligt, en 400 Jndivider ere løskjøbte. De bleve i Æpypten meget haardt behandlede, og flere af dem vare saa forhungrede at de maatte slaaes med Hundene om Skallerne af Vandmelonerne, som kastes i Skarnet.
Aalborg Stiftstidende, 1828-11-27
Jmellem Ecia og Cordova ere 13 franske Landsenerer, som førte en Transport skjønne andalusiske Heste og en Krigskasse, blevne overfaldne af 20 velbevæbnede Ryttere, som sønderbrød deres Landser og fratog dem Alting. Man anseer Ransmændene for saakaldte Indefinidos (Officerer paa halv Sold), som befinde sig i høist trængende Omstændigheder.
Aalborg Stiftstidende, 1828-11-27
Bygningsinspecteur Cantian har af den største at de 2de saakaldte Markgreve-Stene, der laae paa en Sand høi ved Fürstenwalde, 7 Mile fra Berlin, udhugget en collossal Vase eller Skaal, der omtrent holder 68 Fod i Omkreds og 22 i Gjennemsnit. Dette fædrelandske Kunstværk er i denne Tid, skjøndt med megen Besværlighed, lykkelig bleven transporteret til Berlin, hvor det skal opstilles i Museumet. Det veier 1600 Centner, og kunde gjerne omvendt tjene et middelmaadig stort græsk Tempel til Kuppel-Hvælving.
Aalborg Stiftstidende, 1828-11-27
En reen Orcan, har den 17de October raset i Reval og Riga, flere Fartøier ere forgaaede med Mand og Muus, og Andre ere drevne paa Land og beskadigede. Af det svenske Skib Amphitrites Besætning, 16 Mand, ere kun 6 reddede.
Aalborg Stiftstidende, 1828-11-27
Atten engelske Linieskibe ligge nu parat til at løbe ud, hvis det gjøres fornødent.
Aalborg Stiftstidende, 1828-11-27
Fædrenelandet. Lovgivning. Placat af 14de November d. A. tillader enhver Undersaat overalt i Farvandene omkring de danske Kyster, at siske saavel efter blinde Ankere som efter Ankere, der ere forsynede med Bøier, flydende paa Vandet. Opfiskeren har imidlertid strax at melde det for Politi=Øvrigheden og at afgive nøiagtig Forklaring. Bekjendtgjørelse deraf skal indføres i den Avis, hvori offentlige Bekjendtgjørelser for Provindsen, indføres. Melder Eieren sig ikke inden to Maaneder da tilhører Ankeret Finderen, dog har han først at tilbyde Sø-Etaten det for om det til kongl. Tjeneste skulde behøves indkjøbt.
Aalborg Stiftstidende, 1828-11-27
Offentlige Foranstaltninger. Det Spørgsmaal er forelagt det kongelige Rentekammer, om virkelige Huuseiere skjøndt de beviisligen tjene for Kost og Løn, ligefuldt bør forrette eller lade forrette Gangdagsarbeide af deres Huse, hvorpaa Rentekammeret i Skrivelse af 18de October sidstleden har tilkjendegivet Vedkommende, at den, der beboer et Bondehuus, maa ansees som Huusmand, og den der i en Deel af et Huus eller en Gaard har egen Huusholdning for sig eller Familie, er at betragte som Jndsidder, uagtet en slig Person tillige staaer i en Mands Tjeneste, og at dette altsaa ikke kan fritage ham for de Forpligtelser, Veianordningerne saavelsom Anordningerne om Arbeide for Kirke og Kirkegaarde, om Høstdag for Præsterne m. v., paalægge hine tvende Klasser af Landboere. Cancelliet har tilkjendegivet at Bygninger, hvori Krudt tilvirkes eller forvares, ikke kunne antages til Forsikkring formedelst den ulige større Fare, disse mere end alle andre Bygninger ere underkastede.
Aalborg Stiftstidende, 1828-11-27
Da Gebyhret for de ved Placaten af 8de Januari 1823 befalede Notarial-Attestationer er befundet at være beregnet paa forskjellig Maade, har Cancelliet, foranlediget ved en Overøvrigheds desangaaende indgivne Andragende, tilkjendegivet Samme, at det nævnte Gebyhr bør beregnes efter Sportel-Reglementet af 22de Marts 1814 §. 141, sammenholdt med §. 139, saaledes at der for at overvære Forretningen betales 54 s. for hver Time, den varer, og desforuden 1 Rbd. 12 s. for Attestationen.
Aalborg Stiftstidende, 1828-11-27
Kjøbenhavn. Vi have tidligere lovet, nærmere at omtale det i Anledning af den høie Formæling paa det kongelige Theater opførte Feststykke: Elverhøj, Skuespil i 5 Acter af Hr. Dr. J. L. Heiberg. Stykket er nu opført fire Gange med udmærket bifald, og har igaar forladt Pressen, særdeles smukt udstyret; tillige indeholder det et Dedicationsdigt til det høie Brudepar og en Forerindring, hvori Forfatteren gjør Rede for, hvorvidt han har benyttet Historien og Sagn, samt for Musikkens Anvendelse. Prisen er 7 Mk. 8 s. Til dette Aars Examen artium vare anmeldte 205 Studerende. Af disse bleve 2 befundne værdige til encomium publicum, 87 Laudabiles, 9 Haud illandabiles, 5 Non contemmendi, 4 forlode Examen, 1 udholdt ikke Examen, 2 fandtes umodne, og 6 bleve borte. De Udmærkede, Sally Neukirck fra Borgerdydsskolen i Khvn., og J. P. Sick, demitteret af Cand. phill. Olsen, bleve fremkaldte og offentlig roste. Blandt de i denne Tid meest herskende Sygdomme, er Meslingerne, hvoraf næsten i de fleste Familier et eller flere Børn ligge; hos nogle ere de meget ondartede. Thisted.
Aalborg Stiftstidende, 1828-11-27
J Anledning af Deres kongelige Høiheder Prindsesse Wilhelmine Maries og Prinds Frederik Carl Christians høie Formæling har Cancellieassessor Hr. Byeskriver, Toft forøget sit under 22de Juni 1824 til Thisted Byes Forskjønnelse og Tarv skjænkede Legat. 1000 Rbd. r. S.,med et Tillæg af 300 Rbd. r. S., hvortil henlægges de oplagte Renter af hiint førstnævnte Legat, med 200 Rbd. S., hvorefter Renterne af disse 500 Rbd. blive aarligen at henlægge til Capitalen, indtil Legattet med Renter og Renters Rente stiger til 5000 Rbd. - Denne til Byens Nytte saa anseelige Gave er igjennem Amtet indsendt til Hs. kongelige Majestæts allernaadigste Confirmation.
Aalborg Stiftstidende, 1828-11-27
Handels- og Sø-Efterretninger. Den 12te d. M. ankom Skibet Providentia Capt. Thrane fra Aalborg til Gravesund.
Aalborg Stiftstidende, 1828-11-27
Fra Bergen skrives under 4de Dennes, at Kornvare have taget temmelig Faveur dersteds i de senere Dage.
Aalborg Stiftstidende, 1828-11-27
Den 18de Dennes bleve paa Børsen ved 4de Auction to Skibe bortsolgte, nemlig: 1) Skonnerten Lykkens Prøve kaldet, drægtig 23 Commercelæster, og 2) Galeasen Haabet kaldet, drægtig 30 Commercelæster, begge tilhørende afgangne Kjøbmand Westy Petræus's og efterlevende Enkes fælleds Boe, førstnævnte for 825 Rbd. Sedl., det andet for 1365 Rbd. Sedl.
Aalborg Stiftstidende, 1828-11-27
Blandinger. Endnu bør ikke forbigaaes at nævne adskillige rosværdige Foranstaltninger paa adskillige Steder i Holsten, i Anledning af Nationalfesten. J Kiel paa hvis Slot den høie Brud er født, blev en Pige der var i Alder med Høistsamme, rigelig udstyret til Bryllup af Byens Jndvaanere. J Pinneberg blev aabnet en Sparekasse for Flekken og Herskabet, og flere nye Skoler og Fattighuse i bemeldte Herskab bleve indviede. J Slesvig indviedes en ny opbygget Districtsskole, der bærer Navnet Wilhelmineskolen. J Haderslev besluttedes Opførselsen af tvende nye Skoler, som ville bære det høie Brudepars Navn. Paa Byens Mark udlagdes et Stykke Jord til Baumskole, og et Selskab, der aarlig vil uddeele Premie til troe og værdige Tjenestetyender blev oprettet. J Oldeslohe oprettedes en Koge-Anstalt, hvorfra der dagligen skal uddeles en nærende og velsmagende Suppe. For at fremme Anlæget af en projecterende Chaussee fra Hamborg over Oldeslohe til Kiel og Lübeck blev ved Actier samlet den anseelige Sum 20,000 Rdlr. Courant. J Ratzeborg vedtog man, at der hvert Aar paa Wilhelminedagen (1ste Nbr.) skal uddeles Mad til de Fattige. Ved Subskription blev samlet en Fond til Anlæget af en ny Fattigskole, som tillige skal være normalskole for indbyrdes Underviisning i Hertugdømmet. J Eckernforde blev en Skolebygnings Opførelse besluttet, og taltige frivillige Bidrag tegnede. J Sønderborg lagdes Grundstenen til en Skolebygning. - J Segeberg opklædtes et Antal fattige Børn, og der skal sammesteds, til Dagens Erindring, bygges et Sygehuus. - J Fattigcolonien Frederiksgave oprettedes en Forsørgelsesanstalt for Coloni ens Enker. - J Pløen indviedes en Brønd, som blev kaldet "Wilhelmines Brønd." - J Meldorf, Krempe og Wilster oprettedes Sparekasser.
Aalborg Stiftstidende, 1828-11-27
Den 17de Novbr. blev Classe=Lotteriet trukket. J Procurator Baggers Collection i Nykjøbing i Sjælland, udkom den største Gevinst 40,000 Rbd. paa No. 58. 220. Den næstfølgende er tilfalden Lotteriet.
Aalborg Stiftstidende, 1828-11-27
Det qvindelige Velgiørenhedsselskab i Khvn, har atter i Aar uddeelt 755 Rbd. i Præmier til Tjenestepiger for lang og tro Tjeneste. Blandt de Værdigste nævnes i den offentlige Bekjendtgjørelse 16 som have tjent i een Familie fra 40 indtil 51 Aar. De have hver erholdt 30 Rbd. samt Haab om aarlig Understøttelse.
Aalborg Stiftstidende, 1828-11-27
Dette i Sandhed velgjørende Selskab har allerede saaledes belønnet 172 værdige Tjenestepiger.
Aalborg Stiftstidende, 1828-11-27
Under 17de Novbr. har Hr. Skolelærer J. Frederichsen skrevet nogle Ord i Anledning af at den Dag, tillige Hs. Exs. Hr. Generallieutenant Greve af Ahlefeld Laurvig, Storkors af Dbr. og Dorm. etc. hans Fødselsdag, var 25 Aar siden Skolen i Tranekjer blev indviet; "den smukkeste Landsbyeskole i Stiftet." Grevens ædle Bestræbelser og Opofrelser for Langelands Almueskolevæsens Forbedring er, siger han, en af Grevens mange Fortjenester, som Efterverdenen aldrig vil forglemme, fordi Forbedringen er en sand Velgierning ikke blot for det enkelte Sted, der umiddelbar nyder godt deraf, men tillige, formedelst Exemplets Magt, ogsaa for Verden.
Aalborg Stiftstidende, 1828-11-27
Bekjendtgjørelser. Løverdagen den 22de November sidstleden behagede det alvise Forsyn, efter nogle Ugers Sygdom, at bortkalde fra det Jordiske, min elskede Mand, Dandselærer Jacob Christian Haack i hans Alders 65de Aar, paa hans Jnformatians-Reise i Frederikshavn. Dette for mig saa sørgelige Dødsfald bekjendtgjøres herved for Familie og Venner. Enhver der kjendte den ædle og retskafne Afdøde, billiger mine Taarer. Woerbergdahl den 25de November 1828. Maren Møller, sal. Haack.
Aalborg Stiftstidende, 1828-11-27
Efter mange Lidelser og 14 Dages Sygeleie indgik, den 16de November, ved en rolig Død til et bedre Liv min elskede og i Døden uforglemmelige Mand, Carl Bang. Redelig deelte han paa 11te Aar med mig Livets Glæder og Sorger. Om dette for mig saa smertelige Dødsfald underretter jeg herved sørgeligst fraværende Slægt og Venner. Panderup den 20de November 1828. Sophie M. Bang, født Fog. Eieren af følgende Bøger: Napoleons Historie af Saalfeld (tysk) 2 Dele, N. T. Bruuns Digte, Thieles danske Folkesagn; har udlaant samme, og beder instændigst om at faae disse Bøger igjen, da det gjør ham hjertelig ondt at maa savne dem. Man behage at melde sig paa Stiftsbogtrykkeriet.
Aalborg Stiftstidende, 1828-11-27
En Tobaksdaase og et Lærreds=Lommetørklæde er fundet udenfor Hr. Viinhandler Nørgaards Dør. Man behager at henvende sig til Stiftsbogtrykkeriet. Reislers Tysk-Dansk og Dansk Tysk Lexicon ønskes tilkjøbs. Den Søgende anvises fra Stiftsbogtrykkeriet.
Aalborg Stiftstidende, 1828-11-27
Af Elmquists Læsefrugter er November Hefte udkommen og indeholder: Prinds og Kræmmer som Medbeilere. En historisk Novel lette af Blumenhagen. - Trommelfritz og Klingegut. Fortælling af La Motte Fouque. - Falkeneer-Bruden. (Slutning). - Apophthegner af L. Schefer. - D. K. Høiheder, Prindsesse Wilhelmine Mariats og Prinds Frederik Carl Christians høie Formæling. Et Digt af Miller. - Den 1ste November 1828. - Prolog i Anledning af Formælingsfesten.
Aalborg Stiftstidende, 1828-11-27
Subscription paa Værket modtages hos Vogelius, Boghandler og Bogbinder.
Aalborg Stiftstidende, 1828-11-27
Løverdagen den 29de Dennes, om Eftermiddagen Kl. 7. afholdes en Generalforsamling i Selskabet, hvor iblandt andet hallotteres paa nye Medlemmer.
Aalborg Stiftstidende, 1828-11-27
Aalborg i Directionen for det dramatiske Selskab, den 22de November 1828.
Aalborg Stiftstidende, 1828-11-27
Proclamata. Creditorerne i Stervboet efter Værtshuusholder Peder Nørgaards Enke, Maren Larsdatter Alstrup og forhen afdøde Mand, indkaldes herved med 12 Ugers Varsel, til, i Overeensstemmelse med Placaten af 26de October 1792, at anmelde og beviisliggjøre deres formeentlige Fordringer for undertegnede Skifteforvaltere; ligeledes indkaldes med lovligt Varsel de Afdødes Arvinger, for at legitimere og paasee deres Arveret. Skifte=Retten i Aalborg, den 24de November 1823. Schmidt. Wølfferdt.
Aalborg Stiftstidende, 1828-11-27
Auctioner. Det Toldbetient Lyngbyes Enke Severine Claudiane Millings og forhen afdøde Mands fælleds Boe tilhørende Huus No. 617 Litr. B paa Søndergade, opraabes til Bortsalg ved 3de Auctioner, der saaledes afholdes: 1ste Auction Onsdagen den 3die Decbr. 2den - Torsdagen - 11te -- 18de - 3die - hver Dags Formiddag Kl. 10. De 2de første Auctioner afholdes paa Stadens Raadstue og 3die Auction i Stedet selv. Saasnart Auctionen over berørte Eiendom er tilende, continueres med Auction over bemeldte Boes, samt Værtshuusholder Peder Nørgaards Enke Maren Larsdatter Alstrups, forhen afdøde Mands Fælledsboes Løsøre og Effecter, bestaaende iblandt andet af Sølv, Borde, Stole, Sengeklæder, Gangklæder, Dragkister og noget Kiøkkentøi m. m.; hvortil Liebhavere indbydes. Aalborg, den 26de November 1828. Schmidt.
Aalborg Stiftstidende, 1828-11-27
Efter Begjæring af Procurator Sparre i Nørresundbye, for vedkommende Udlægshaver, afholdes Auction hos Her Peder Christian Nissen til Stenisgaard i Nørrekongerslev Sogn, Fredagen den 19de December førstkommende Formiddag Kl. 11, over noget udlagt Gods, saasom en nye actages Vindovn, en Postvogn, en Ege Dragkiste, en stor Kuffert, m. m., imod contant Betaling ved Hammerslaget. Hobroe den 22de November 1828. Muhle.
Aalborg Stiftstidende, 1828-11-27
Mandagen den 15de December næstkommende, Kl. 9 præcise om Formiddagen, lader Madame Bang i Store Pandrup, Jetsmark Sogn, Hvetboe Herred, Formedelst Bortreise, ved en eneste Auction om nogenlunde antageligt Bud skeer, bortsælge tvende hende der tilhørende Gaarde, den ene af Hartkorn 4 Tdr. 5 Skpr. og den anden 3 Tdr. 6 Skpr. med paastaaende Bygninger og den i Jorden nedlagte Vintersæd, samt Beholdning af Foder og Jldebrændsel. Naar Auctionen over Gaarden er tilendebragt, bortsælges Besætningen af Heste, Køer, 1 Tyr, Kalve, nogle Faar og Sviin, Vogne, Plove med flere Gaardsredskaber, samt Jndboe af forskjellig Slags, Sengeklæder, Linned og Dækketøi m.m. Liebhabere indbydes. Kjer og Hvetboe Herreders Contoir paa Woerberggaard, den 26de November 1828. Lange.
Aalborg Stiftstidende, 1828-11-27
Jfølge Begjæring af Herr Procurator Nors paa den almindelige Enkekasses Vegne bliver Tirsdagen den 9de December førstkommende, Kl. 10 slet, paa mit Contoir i Vildsted holdet 4de Auction over Jens Christiansens Opbudsboes Gaard i Skarpsalling, staaende for Hartkorn 4 Tdr. 4 Skpr. 2 Fdkr. Endeel af Kjøbesummen kan efter Omstændighederne blive staaende i Gaarden. Conditionerne ligge til Eftersyn hos Herr Procurator Nors i Løgstøer. Wildsted, den 20de November 1828. Westenholz.
Aalborg Stiftstidende, 1828-11-29
Nyeste Post-Efterretninger.
Aalborg Stiftstidende, 1828-11-29
Blandinger. Fra London berettes under 15de November, at de irlandske Orangemænd ere blevne grebne i et utilladeligt Foretagende, der kan have farlige Følger for dem. De indføre nemlig hemmelig Vaaben i Jrland, og dette ikke i enkelte Stykker, men i Partier. Saaledes blev nyelig en, med et skotsk Dampskib til Neuvry, i det nordlige Jrland, ankommen Kiste Jærnvare, paa Dubliner Regjeringens befaling belagt med Beslag, og befandtes da, at bestaae af Geværer uden Fabrikmærke. Modtageren i Dublin havde den Ordre, efter fuldført Jndsmugling, at skulle forsende disse Jnstrumenter til et Sted i Jrland, hvor den antikatolske Forbittrelse staaer paa det høieste Punkt. En Dubliner-Tidende gjør den Anmærkning ved denne Historie, at for nogle Aar siden en Detailhandler i Cork, der havde solgt Bønderne noget Krudt, blev dømt til Transportation.
Aalborg Stiftstidende, 1828-11-29
En engelsk Journal, der meddeler en udførlig Karakteristik af samtlige dets nuværende Ministre og Parlamentstalere, har følgende mærkværdige Yttringer om Primier=Ministeren Lord Vellington og hans Broder Marquis af Vellesley.
Aalborg Stiftstidende, 1828-11-29
Blandt Senatorerne af Storbrittanien søger mine Blikke den lykkelige Feldtherre, for hvem Lykkesgudinden ydmyger vor Tids største Kriger. Hvo er Hertugen af Vellington, Kan han sættes ved Siden af den berømte Hertug af Argola, om hvem Digteren Thompsen udtrykker sig, at han har faaet Europa til at hæve for hans dobbelte Torden - Talerens og Krigerens - Ak, nei, Denne nye Hertug af Argola, hvem vi ikke fradømme Krigsgudens Lyn, er ikke af Naturen bleven begavet med Veltalenhed. Den Forfærdelse der, som man siger har omgivet ham paa Valpladsen, er forsvunden. Gid han dog bare for sit Navns Skyld, for hans egen Jnteresses Skyld, og for at rædde National-Æren, maatte blive rolig siddende paa Senatorialbænken for at lade sin Stemme høre saa lidet som muligt, for at holde i Hæod sin egen Værdighed i Forbindelse med Pairskabets ubesmittede Hæder og Ære, i dets Jntegritet. Har han ikke nok i sin militaire Hæder, Hvi da udsætte sig for den Fare at gjøre sig latterlig? (!) Lord Vellington er fjoget i sit Væsen, (!) hans Anstand er bydende, knudret og barsk er hans Tale, ikke har han sit Foredrag i sin Magt, ikke forstaaer han sig paa politiske Ting og endnu mindre paa oratorisk Konst. At commandere Soldater, at ordne Tropper til Kamp kan være vanskelig og hæderlig nok, dog staaer ikke den Konst dermed i Forbindelse: at fremstille Fornuftslutninger i behørig Orden, og at bestaae med Ære i en Debatte. Om end en Talers og en General en Chefs Egenskaber ikke ere saa ganske ufordragelige med hinanden, saa passe de dog ikke ret vel sammen. Den militaire Taktik har noget mekanisk, den er et Talent til at omskabe Mennesker til Maskiner, og til at dræbe dem; den parlamentariske Taktik derimod er reen spirituel. Her kommer det an paa at henrive, at overbevise, at indvirke paa Gemytterne, men dertil har Hertugen af Vellington ikke bragt det til denne Time, trods den tillidsfulde Mine og den rolige Selvtilfredshed der er ligesom præget i enhver af hans Gebærder. Marquis af Vellesley, Hertugens Broder, er mindre berømt som Kriger end hiin, men han har starre Jndflydelse i Parlamentet, og fortjener særdeles Opmærksomhed; hans Stemme, hans Foredrag, de Billeder han bringer i Anvendelse - Alting minder hos ham om Jrland, hans Fødeland. Han har den enthusiastiske Jld, den Livlighed, den Ordrigdom, den metaphoriske Kjekhed, som man saa ofte har bebreidet Jndbyggerne af fornums Hiberinen. Til disse Egenskaber kommer endnu en høiere og mere omfattende Grad af Kundskaber, end de fleste Lord besidde; en Færdighed i Foredraget og i at improvisere og udmærket Ynde i sin Adfærd. J vanskelige Stillinger en Ligevægt og Sikkerhed hvilke han har gjort sig egen ved at beklæde de høieste juridiske Værdigheder i Jndien, hvor han har været General-Gouverneur, og i Jrland, hvor han har været Vicekonge. Liden er hans Væxt, men hans Tale opvækker Beundring, opliver Gemytterne, kort - han er Taler.
Aalborg Stiftstidende, 1828-11-29
Enkedronningen af Sachsen, fød Prindsesse af PfalZeibrücken, Maria Amalia, er ved Døden afgaaet den 15de November.
Aalborg Stiftstidende, 1828-11-29
Den nysafdøde Keiserinde af Rusland besad en sielden Kunstfærdighed i at udskjære Medailler.